Opinjoni tal-Kummissjoni skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal regolament tal-Parlament ewropew u tal-Kunsill dwar regoli komuni fil-qasam tas-sigurtà ta' l-avjazzjoni ċivili /* KUMM/2007/0475 finali - COD 2005/0191 */





[pic] | KUMMISSJONI TAL-KOMUNITAJIET EWROPEJ | Brussel 3.8.2007 KUMM(2007) 475 finali 2005/0191 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL dwar regoli komuni fil-qasam tas-sigurtà ta' l-avjazzjoni ċivili 2005/0191 (COD) OPINJONI TAL-KUMMISSJONIskond l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL dwar regoli komuni fil-qasam tas-sigurtà ta' l-avjazzjoni ċivili li jemenda l-proposta tal-Kummissjoni skond l-Artikolu 250(2) tat-Trattat tal-KE 1. Daħla L-Artikolu 251(2), it-tielet subparagrafu, punt (c) tat-Trattat tal-KE jirrikjedi li l-Kummissjoni tagħti opinjoni dwar l-emendi proposti mill-Parlament Ewropew fit-tieni qari. L-opinjoni tal-Kummissjoni tdwar l-emendi proposti mill-Parlament tingħata hawn taħt. 2. Sfond Data tat-trażmissjoni tal-proposta lill-PE u lill-Kunsill (dokument COM(2005) 0429 finali – C6-0290/2005 - 2005/0191(COD): | 22.09.2005 | Data ta’ l-opinjoni tal-Kumitat Ekonomiku u Soċjali Ewropew: | 20.04.2006 | Data ta’ l-opinjoni tal-Parlament Ewropew, l-ewwel qari: | 15.06.2006 | Data ta’ l-adozzjoni tal-pożizzjoni komuni: | 11.12.2006 | Data ta' l-opinjoni tal-Parlament Ewropew, it-tieni qari | 25.04.2007 | 3. L-għan tal-proposta tal-Kummissjoni Ir-Regolament tal-Parlament Ewropew u tal-Kunsill (KE) Nru 2320/2002 li jistabbilixxi regoli komuni fil-qasam tas-sigurtà fl-avjazzjoni ċivili ilu fis-seħħ minn Jannar 2003. L-esperjenza miksuba abbażi ta' l-ispezzjonijiet tal-Kummissjoni u l-applikazzjoni ta' kuljum tar-Regolament mill-Istati Membri turi li t-trasformazzjoni mgħaġġla f'leġiżlazzjoni ta' sett ta' rakkomandazzjonijiet li ma jorbtux li ġew żviluppati mill-Istati Membri wasslet, minħabba t-tfassil u l-adozzjoni bil-ħeffa tar-Regolament b'reazzjoni għall-ġrajjiet tal-11 ta' Settembru 2001, għal numru ta' problemi li jaffettwaw l-implimentazzjoni aktar soda tiegħu. Il-Kummissjoni għalhekk ipproponiet reviżjoni ta' dan ir-Regolament sabiex jiġu ċċarati, ssimplifikati u armonizzati iktar ir-rekwiżiti legali bil-għan li tittejjeb is-sigurtà kumplessiva ta' l-avjazzjoni ċivili. Ir-regolament ta' qafas ġdid għandu jistipula biss il-prinċipji bażiċi ta' x'għandu jsir sabiex l-avjazzjoni ċivili titħares minn azzjonijiet ta' interferenza illegali, filwaqt li atti ta' implimentazzjoni għandhom jistipulaw id-deċiżjonijiet tekniċi u proċedurali dwar kif dan għandu jinkiseb. 4. L-opinjoni tal-Kummissjoni dwar l-emendi adottati mill-Parlament Ewropew Il-Kummissjoni tista' taċċetta bis-sħiħ, parzjalment jew fil-prinċipju, il-biċċa l-kbira ta’ l-emendi adottati mill-Parlament Ewropew fit-tieni qari. L-emendi li l-Kummissjoni tista’ taqbel magħhom jikkonfermaw il-proposta oriġinali tal-Kummissjoni, jintroduċu bidliet żgħar ta’ abbozzar mingħajr ma jaffettwaw lill-proposta b’mod negattiv, iżidu rekwiżiti ta’ rapportaġġ u jintroduċu dispożizzjoni mixtieqa ħafna dwar il-kooperazzjoni ma’ l-Organizzazzjoni Internazzjonali għall-Avjazzjoni Ċivili (ICAO). Il-Kummissjoni tista' taċċetta b’mod sħiħ (jekk meħtieġ soġġetti għall-abbozzar mill-ġdid) l-emendi 1, 4, 5, 9, 11, 14, 16, 18, 19, 24, 27, 28, 30, 35, 40, 41, 42, 43, 45, 48, 50, 52, 53, 55, 58, 59, 61, 64, 65, 69, 71, 76, 80, 83, 91 u 93. Fi prinċipju tista’ taċċetta l-emendi 12, 17, 20, 23, 25, 26, 38, 46, 49, 56, 68, 92, 94 and 96, u parzjalment l-emendi 6, 7, 13, 15, 29, 34, 51, 54, 70 u 72. L-emendi li jifdal 2, 3, 8, 10, 21, 22, 31, 32, 33, 36, 37, 39, 44, 47, 57, 60, 62, 63, 66, 67, 73, 74, 75, 77, 78, 79, 81, 82, 84, 85, 86, 87, 88, 89, 90, 95 u 97 għandhom jiġu rrifjutati. Emendi aċċettati fil-prinċipju: Emenda 12 dwar il-ħolqien ta’ mekkaniżmu ta’ solidarjetà li joffri assistenza wara att terroristiku huwa kunċett ġdid, li tqajjem biss fil-preambolu. Il-Kummissjoni tagħraf l-importanza ta' din il-kwistjoni filwaqt li tirrikonoxxi li l-konsegwenzi jmorru li hinn mis-settur tat-trasport. Emenda 17 li tinkorpora id-definizzjoni ta’ "ajruport" mhijiex strettament neċessarja f’dan ir-regolament iżda tista’ tiġi aċċettati fil-prinċipju mill-Kummissjoni. Emenda 20 li tibdel id-definizzjoni ta’ “żona demarkata” mhijiex neċessarja minħabba li ż-żoni kollha tat-titjir ( airside ) fl-ajruporti mhumiex aċċessibbli għall-pubbliku ġenerali. Sabiex dan jiġi iċċarat, ikun aħjar jekk jiżdied it-terminu "tat-titjir" qabel "żona". Emenda 23 li tibdel id-definizzjoni ta’ "posta" hija aċċettabbli iżda għandu jiġi ċċarat li "posta u materjali tat-trasportaturi bl-ajru" hija eskluża. Emendi 25 u 26 li jibdlu id-definizzjoni ta’ "speditur magħruf" u "speditur bil-kont" huma skond il-proposta oriġinali tal-Kummissjoni. Madankollu, ikun utli li tiżdied “għall-kont tiegħu stess” billi din tiċċara iktar it-test. Barra minn hekk, fl-emenda 26, ikun iktar utli li tintuża "jew posta fuq ajruplan għall-posta biss" billi dan huwa iktar konsistenti mal-bqija tar-Regolament. Emenda 38 dwar it-trasparenza tal-prezzijiet tistipula li l-ispejjeż tas-sigurtà għandhom jiġu indikati lill-passiġġieri. Filwaqt li mhuwiex strettament rilevanti għar-Regolament, din jista’ titqies bħala mezz li jiżgura iktar trasparenza għaċ-ċittadini. Emenda 46 dwar kooperazzjoni ma’ l-ICAO jintlaqa’ bi pjaċir iżda għandu jiddaħħal f’artikolu għalih għax l-Artikolu 6 jitratta biss il-pajjiżi terzi, u l-ICAO mhijiex pajjiż terz. Emenda 49 dwar programmi ta’ sigurtà, anke jekk superfluwi, jistgħu jiġu aċċettati. Emenda 56 tikkonċerna r-rikonoxximent ta’ programmi ta' sigurtà tat-trasportaturi bl-ajru Komunitarji iżda l-abbozzar għandu jinbidel biex jinkludi r-rekwiżiti lokali. Emenda 68 dwar id-data ta’ applikazzjoni sejra tiddependi fuq meta jiġi adottat ir-Regolament. Emenda 92 li tikkonċerna l-prinċipju li armi tan-nar li jinġarru fl-istiva huma sikuri hija aċċettabbli iżda tista' tittejjeb iktar. Emenda 94 li tikkonċerna d-definizzjoni tar-responsabbiltajiet fil-każ ta’ att ta’ interferenza illegali tista’ tiġi aċċettata. Emenda 96 dwar tagħmir tas-sigurtà tkun aċċettabli biss jekk il-kelma "approvata" tinbidel bil-kelma "definita", billi m’hemm l-ebda sistema ta’ approvazzjoni fis-seħħ fuq livell Ewropew. Emendi aċċettati parzjalment Emenda 6 li tinkorpora bidliet żgħar ta’ abbozzar tista’ tiġi aċċettata, iżda mhux il-bidla ta’ "dan ir-Regolament" f’ "l-att il-ġdid". Emenda 7 hija aċċettabbli, iżda mhux il-bidla ta’ "dan ir-Regolament" f’ "l-att il-ġdid". Emenda 13 tillimita l-verżjoni ta’ l-Anness 17 għal dak eżistenti. Għalkemm kienet fil-proposta oriġinali tal-Kummissjoni, il-Kummissjoni aċċettat l-argument tal-Kunsill sabiex iżżomm din il-kompetenza kull meta jkun hemm verżjonijiet ġodda. L-istess argument japplika għal emenda 15 fir-rigward tar-referenza tal-Konvenzjoni ta’ Chicago. Emenda 29 dwar 'uffiċjali tas-sigurtà matul it-titjira' għandha tinkludi kemm l-uffiċjali ta’ l-Istat Membru kif ukoll l-uffiċjali tal-pajjiż terz, għalhekk il-kelma ‘Membru’ għandha titneħħa. Emendi 34 u 51 li joħonqu l-possibiltà li tintuża proċedura ta' emerġenza għall-adozzjoni ta' miżuri ta' implimentazzjoni permezz tal-komitoloġija ma jistgħux jiġu aċċettati. Emenda 54 dwar programmi tas-sigurtà tat-trasportaturi bl-ajru għandha tirreferi kemm għall-obbligi legali ta’ l-UE kif ukoll għall-obbligi ta’ programm nazzjonali tas-sigurtà ta' l-avjazzjoni ċivili, u mhux ta’ l-aħħar biss. Barra minn hekk, il-proposta oriġinali tagħti lit-trasportaturi bl-ajru, lill-ajruporti u lill-entitajiet oħra obbligi simili li jinbidlu permezz ta’ din l-emenda. Emenda 70 li tibdel "persuni" f’ "il-persunal kollu" għandha tiġi rrifjutata, billi m'għandux ikun possibbli li persuna li ma tagħmilx parti mill-persunal tinħariġilha karta ta' l-identità li tawtorizza aċċess mingħajr skorta għal zoni ristretti ta' sigurtà mingħajr ma tkun għaddiet minn kontrolli fuq l-imgħoddi tal-persuna. Emenda 72 li tħassar il-kelma "posta" twassal għal inkonsistenza fil-parti tat-test marbut mal-merkanzija u l-posta. Emendi rrifjutati mill-Kummissjoni Emenda 2 li tibdel "dan ir-Regolament" f’"l-att il-ġdid" mhijiex aċċettabbli, billi fi ftit snin dan l-att mhux se jibqa’ ġdid. Emendi 3, 31, 39 u 44 dwar l-iffinanzjar tas-sigurtà jimmiraw li jobbligaw lill-Istati Membri biex iħallsu ftit mill-ispejjeż tas-sigurtà ta’ l-avjazzjoni – dawk il-miżuri meħtieġa minnhom minbarra r-Regolament ta’ l-UE (‘miżuri iktar stretti’, kif permess skond l-Artikolu 5 tar-Regolament). Filwaqt li l-Kummissjoni tista’ turi ftit simpatija dwar din il-kwistjoni, m’għandhiex tiġi trattata f’dan ir-regolament propost li jikkonċerna l-istandards tekniċi. Emendi 8 u 60 fuq l-EASA jirrikjedu lill-Aġenzija Ewropea dwar is-Sigurtà fl-Avjazzjoni twettaq xi spezzjonijiet ta’ sigurtà. Mhuwiex xieraq li din l-emenda tibdel l-ambitu ta’ l-EASA b’mod sostanzjali billi tagħtiha responsabbiltajiet ta' sigurtà. Emendi 10, 67, 77, 78, 79 u 81 dwar ftehimiet ma pajjiżi terzi jimmiraw li javvanzaw l-għan ta' "sigurtà integrata" għal titjiriet bejn il-Komunità u pajjiżi terzi. Għalkemm l-intenzjoni ta’ l-emendi hija tajba, dawn l-emendi għandhom l-effett li jagħmlu din il-ħidma iktar diffiċli, u mhux eħfef, kif kienet l-intenzjoni. Billi r-regoli dwar il-passiġġieri u l-bagalji fi tranżitu għandhom jiġu applikati fl-ajruporti Komunitarji, fil-fatt m’hemmx involuti elementi minbarra t-territorju u għalhekk m’hemm l-ebda ħtieġa li jsiru xi ftehimiet. Għandu jkun possibbli li jiġu rikonoxxuti l-istandards ta’ sigurtà fil-pajjiżi terzi wara l-proċedura ta’ ‘komitoloġija’. Emendi 21 u 32 dwar kontrolli fuq il-passat tal-persunal bil-għan li jarmonizzaw ir-regoli li jiggvernaw il-kontrolli fuq il-passat tal-persunal ta' l-ajruport u ta’ l-ekwipaġġ tat-titjira. Dan imur lil hinn mill-ambitu ta’ din il-leġiżlazzjoni, minħabba li tiġi inkluża l-ħidma tas-servizzi ta’ intelliġenza nazzjonali (sussidjarjetà). Emenda 22 dwar il-passiġġieri fit-tranżitu, mhijiex aċċettabbli minħabba l-fatt li passiġġieri li jitilqu bl-istess ajruplan filwaqt il jinbidel in-numru tat-titjira ma jaqax fl-ambitu ta’ applikazzjoni tar-regolament. Emenda 33 tintroduċi ‘klawsola ta' estinzjoni’ li teħtieġ li l-leġiżlazzjoni kollha ta’ implimentazzjoni tiġi rreveduta u adottata mill-ġdid wara 6 xhur. Din id-dispożizzjoni tista’ toħloq inċertezza ġuridika, li minnha tista' ssofri l-iktar l-industrija, minħabba li ma jkunx hemm iktar stabbiltà fil-miżuri ta’ applikazzjoni. Emenda 36 tintroduċi evalwazzjonijiet tar-riskju, ta’ l-impatti u ta’ l-infiq: Filwaqt li d-definizzjoni ta’ l-istandards u tal-politika kumplessiva se jkunu suġġetti għal evalwazzjoni tar-riskju u ta’ l-impatt, ma jkunx xieraq li dan isir għal miżuri u proċeduri individwali. Barra minn hekk, il-grupp tal-partijiet interessati (emenda 65 li hija aċċettabbli għall-Kummissjoni) ikun jista' tipprovdi forum għal evalwazzjoni ddettaljata ta' miżuri u proċeduri ta' implimentazzjoni. Emenda 37 tintroduċi l-possibbiltà ta' 'non-parteċipazzjoni' ('opt-out') għal Stati membri għal dawk il-miżuri li huma jqisu xierqa. Dan jista’ jeqred il-kunċett kollu ta’ livelli bażiċi armonizzati ta’ sigurtà fl-avjazzjoni madwar il-Komunità kollha, u b’hekk kollox imur lura għas-sitwazzjoni ta’ qabel fejn kienu japplikaw settijiet mhux koordinati ta' regoli nazzjonali. Emenda 47 li tirrikjedi li l-Kummissjoni tikkonsulta pajjiż terz qabel ma tfassal tweġiba għal dak il-pajjiż terz, mhijiex xierqa għal Regolament tal-KE. Emenda 57 li tnaqqas l-ambitu għall-aġenti regolati mhijiex aċċetabbli minħabba li r-regola għandha tapplika għal iktar minn aġenti regolati biss.. Emenda 62 li tipprevedi li kull ajruport Ewropew li jaqa’ fl-ambitu ta’ dan ir-Regolament jiġi spezzjonat għallinqas darba kull erba’ snin mid-data tad-dħul ta’ dan ir-Regolament mhijiex realistika. Dan ifisser jew li l-Kummissjoni twettaq 200 spezzjoni fis-sena jew, bil-maqlub, li l-Kummissjoni iġġiegħel lill-Istati Membri jadottaw ċiklu ta' 4 snin għall-ispezzjoni ta' l-ajruporti, u dan mhuwiex frekwenti biżżejjed għall-ispezzjonijiet mill-awtoritajiet nazzjonali. Emenda 63 tfittex li tnaqqas l-għadd ta’ dispożizzjonijiet msemmija. Madankollu, għal kwalunkwe miżuri u proċeduri li fihom informazzjoni sensittiva ta’ sigurtà, għandu jkun possibbli li dawn jitqiesu bħala "informazzjoni klassifikata ta’ l-UE". Emenda 66 tidduplika l-emenda 64, diġà aċċettata mill-Kummissjoni. Emendi 73, 75, 86 u 90 huma ta’ grad ta’ dettall li għandu jitħalla għal-leġiżlazzjoni ta’ implimentazzjoni. Emenda 74 qed tidduplika r-regoli għax din il-kwistjoni diġà hija koperta mill-paragrafu 4.1.3b) ta’ l-Anness. Emenda 82 dwar l-identifikazzjoni tal-bagalji fl-istiva bħala akkumpanjati jew mhux akkumpanjati tiġi lura għall-proposta oriġinali tal-Kummissjoni iżda trid tinbidel billi kien hemm inkonsistenza ma’ l- Anness 17 ta’ l-ICAO (gwida). Emendi 84 85, 87, 88 u 89 li jħassru l-kelma "posta" iwasslu għal inkonsistenza fil-parti tat-test marbut mal-merkanzija u l-posta. Barra minn hekk, fir-rigward ta’ l-emenda 85, it-test propost mill-Kunsill huwa iktar preċiż. Emenda 95 dwar it-taħriġ tapplika biss għal persunal b’karti ta’ l-identità ta’ ajruport/ta’ l-ekwipaġġ, li l-ebda waħda minnhom ma tinħareġ għall-persunal temporanju jew għall-viżitaturi. Emenda 97 dwar il-kontrolli tal-passat tal-persunal qabel il-liċenzjar tmur lil hinn mill-ambitu ta’ dan ir-Regolament. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.